Държавен вестник, бр. 17, 2024 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  17
 
• Вид прием – задължително се посочва дали пациентът се приема спешно или планово; 
• При спешен прием се посочва брой часове, изминали от настъпване на спешността до приема в лечебното заведение; 
• Номер на клинична пътека/амбулаторна процедура - не се попълва, ако пациентът се изпраща за лечение на заболяване извън 
клиничните пътеки/амбулаторните процедури  или ако лечебното заведение няма договор за съответната клинична 
пътека/амбулаторна процедура; 
• Източник на финансиране за провеждане на лечението; 
• Тегло в грамове за деца на възраст под 1 год. при прием; 
• Степен на тежест на състоянието към момента на хоспитализация – попълват се следните класификации: 
 
 
СТЕПЕНИ НА ТЕЖЕСТ НА СЪСТОЯНИЕТО (ПАЦИЕНТИ НАД 3 ГОДИНИ) 
I СТЕПЕН 
Пациентът е независим, с незасегнати жизнени функции, ориентира се във времето и пространството. В състояние е без помощ да се 
облича и съблича, сам да се мие, да се храни, да отива на изследване и манипулации, да включва лампата, радиото, звънеца за повикване и 
да отива до тоалетната. 
ІІ СТЕПЕН 
Пациентът е ограничен поради предписание да не става от леглото или поради леко увреждане. Жизнените му функции не са 
засегнати, но са застрашени. Обикновено се ориентира за времето и пространството. В състояние е сам или с помощ да се облича или 
съблича, да се мие на умивалника или в леглото, да яде и пие. Може да отива на изследвания и манипулации само с придружител. Сам 
обслужва звънеца за повикване, лампата и радиото и сам търси помощ за ползване на тоалетната. 
ІІІ СТЕПЕН 
Пациентът е ограничен поради предписание да не става от леглото или тежко увреждане. Може да има нарушение в ориентацията, 
нуждае се непрекъснато от помощ при обличане и събличане, при извършване на тоалета и при хранене. Изследванията и манипулациите се 
извършват само в лежащо положение. 
ІV СТЕПЕН 
В това състояние пациентът е напълно зависим, нетранспортабилен, с нарушено съзнание и се нуждае от непрекъснато обслужване 
при всички ситуации. 
 
СТЕПЕНИ НА ТЕЖЕСТ НА СЪСТОЯНИЕТО (ДЕЦА ОТ 1 ДО 3 ГОДИНИ) 
І СТЕПЕН 
Деца от една до три годишна възраст без отклонения в общото развитие. Включва къпане, хранене до 4 пъти в денонощие, 
преповиване до 3 пъти в денонощие или поставяне на гърне/водене до тоалетна, поставяне в легло и приспиване, раздвижване - пасивно и 
активно. Контрол на температура, дишане, пулс, бъбречна функция и дефекация до два пъти в денонощие. 
ІІ СТЕПЕН 
Към грижите за първа степен поради нарушено състояние се добавят: допълнително миене и почистване, хранене до 6 пъти в 
денонощие, преповиване до 6 пъти в денонощие или присъствие при изхождане по нужда, раздвижване или приспиване по обичаен начин. 
Контрол на температура, дишане, пулс, бъбречна функция и дефекция до 4-6 пъти в денонощие. Поддържане на инфузионно лечение до два 
пъти в денонощие. 
ІІІ СТЕПЕН 
Към грижите за втора степен поради по-тежко нарушено състояние (след операции, инвазивни процедури, остра фаза на 
заболяването/висок фебрилитет) се добавят: къпане или миене при затруднени условия (неподвижност, включени инфузионни системи, 
продължителен мониторинг, стерилни условия и др.). Допълнителни грижи - при диарии, повръщания, обилни изпотявания, кървене и при 
промяна на положението в леглото, пасивното и активно раздвижване поради затруднените условия. 
ІV СТЕПЕН 
В това състояние детето е напълно зависимо, транспортабилно при специални изисквания, с нарушено съзнание и се нуждае от 
непрекъснато обслужване при всички ситуации. 
Поради много тежко нарушено състояние към грижите за трета степен могат да се добавят продължително изкуствено дишане с 
респиратор и друго интензивно лечение на детето. 
 
СТЕПЕНИ НА ТЕЖЕСТ НА СЪСТОЯНИЕТО (НОВОРОДЕНИ И КЪРМАЧЕТА) 
І СТЕПЕН 
Новородени и кърмачета без отклонения от нормата. Включва къпане, хранене до 5 пъти в денонощие, преповиване до 5 пъти в 
денонощие, обръщане в леглото до 5 пъти в денонощие, контрол на температура, дишане, пулс, бъбречна функция и дефекация до 3 пъти в 
денонощие. 
ІІ СТЕПЕН 
Към грижите за първа степен поради нарушено състояние се добавят: допълнително миене и почистване, хранене до 8 пъти в 
денонощие, преповиване до 8 пъти в денонощие, обръщане в леглото 8-10 пъти в денонощие, контрол на температура, дишане, пулс, 
бъбречна функция и дефекация до 6 пъти в денонощие. 
ІІІ СТЕПЕН 
Към грижите за втора степен поради по-тежко състояние (след операции, инвазивни процедури, остра фаза на заболяването, висок 
фебрилитет) се добавят: къпане или миене при затруднени условия (неподвижност, включени инфузионни системи, продължителен 
мониторинг, стерилни условия и др.). Допълнителни грижи - при диарии, повръщания, обилни изпотявания, кървене и при промяна на 
положението в леглото поради затруднените условия. 
ІV СТЕПЕН 
Към грижите за трета степен поради много тежко състояние се добавят: отглеждане в кувьоз на недоносени под 2500 грама, 
необходимост от продължително изкуствено дишане с респиратор и друго интензивно лечение на детето. 
 
Блок “Диагноза“ 
В този блок се посочват диагнозите: 
• „Изпращащо заведение“ – наименование на диагнозата, която е повод за изпращане за лечение  (изписва се на български език), на втория 
ред се изписва придружаващо заболяване, ако пациентът има такова. Посочват се и МКБ кодовете на заболяванията, основен и 
допълнителен код (обозначен с “*“), когато се изисква съобразно правилата за кодиране на МКБ 10 ; 
• Приемен кабинет – наименование на диагнозата, която е повод за лечение на пациента (изписва се на български език), на втория ред се 
изписва придружаващо заболяване, ако има такова. Посочват се и МКБ кодовете на заболяванията, основен и допълнителен код (обозначен с 
“*“), когато се изисква съобразно правилата за кодиране на МКБ 10 ; 
• Хистология – посочва се морфологичната диагноза (ако има такава при постъпване в лечебното заведение), съгласно номенклатурата на 
второто издание на МКБ-О (въведено в България с Наредба № 42 от 8 декември 2004 г. за въвеждане на Международната статистическа 
класификация на болестите и проблемите, свързани със здравето - десета ревизия от 01.01.2005 г.); 
• TNM стадий на тумор при постъпване в лечебното заведение (според 8 издание на TNM класификация на злокачествените тумори) (ако има 
такъв определен преди постъпване в лечебното заведение). 
 
Част II 
Напуснал лечебното заведение 
Блок “Изписан на” 
 
„Статус“ – задължително се попълва статусът на пациента: 
- 
изписан – отбелязва се с “1”; посочва се състоянието при изписване – здрав; с подобрение; без промяна; с влошаване. 
- 
преведен - отбелязва се с “2”. В този случай задължително се попълва регистрационният номер на болницата, в която е 
преведен пациентът, както и диагнозата за превеждане (попълва се кодът на заболяването, което е причина за 
превеждането на пациента и допълнителен код (обозначен с “*“), когато се изисква съобразно правилата за кодиране на 
МКБ 10); тази диагноза може да бъде различна от водещата диагноза; 
- 
починал - отбелязва се с “3”; в полето “Причина за смъртта” се попълва кодът на заболяването, причина за смъртта на 
пациента от клинична гледна точка, ако пациентът не е аутопсиран. Ако пациентът е аутопсиран се отбелязва кодът за 
причината за смъртта по данни от обдукцията. 
 
Посочват се и пролежаните дни в ЛЗ.